杏花具有幸福的寓意。常用来形成美丽,代表了自由和爱情。所以古人有许多描写杏花的古诗。下面就给大家介绍一番:
杏花
【唐】郑谷
不学梅欺雪,轻红照碧池。小桃新谢后,双燕却来时。
香属登龙客,烟笼宿蝶枝。临轩须貌取,风雨易离披。
《临安春雨初霁》
陆 游
世味年来薄似纱,谁令骑马客京华?小楼一夜听春雨,深巷明朝卖杏花。
矮纸斜行闲作草,晴窗细乳戏分茶。素衣莫起风尘叹,犹及清明可到家。
玉楼春
宋祁
东城渐觉风光好,縠皱波纹迎客棹。绿杨烟外晓寒轻,红杏枝头春意闹。 浮生长恨欢娱少,肯爱千金轻一笑,为君持酒劝斜阳,且向花间留晚照。
杂咏五首·钓鱼湾
储光羲
垂钓绿湾春,春深杏花乱。潭清疑水浅,荷动知鱼散。日暮待情人,维舟绿杨岸
游园不值
叶绍翁
应怜屐齿印苍苔,小扣柴扉久不开。春色满园关不住,一枝红杏出墙来。
杏花
【唐】李商隐
上国昔相值,亭亭如欲言。异乡今暂赏,眽眽岂无恩。
援少风多力,墙高月有痕。为含无限意,遂对不胜繁。
仙子玉京路,主人金谷园。几时辞碧落,谁伴过黄昏。
镜拂铅华腻,炉藏桂烬温。终应催竹叶,先拟咏桃根。
莫学啼成血,从教梦寄魂。吴王采香径,失路入烟村。
游赵村杏花
【唐】白居易
赵村红杏每年开,十五年来看几回?七十三人难再到,今春来是别花来。
杏花
【唐】罗隐
暖气潜催次第春,梅花已谢杏花新。半开半落闲园里,何异荣枯世上人?
杏花
【唐】韩愈
居邻北郭古寺空,杏花两株能白红。曲江满园不可到,
看此宁避雨与风。二年流窜出岭外,所见草木多异同。
冬寒不严地恒泄,阳气发乱无全功。浮花浪蕊镇长有,
才开还落瘴雾中。山榴踯躅少意思,照耀黄紫徒为丛。
鹧鸪钩辀猿叫歇,杳杳深谷攒青枫。岂如此树一来玩,
若在京国情何穷。今旦胡为忽惆怅,万片飘泊随西东。